“Yesu Kristo tahinduka; oku abaire ari nyomwabazyo, n`eri izooba nikwo ari, kandi nikwo ariguma ebiro byona.”

(Abaheburaayo 13:8)

EBARUHA ERIKWETORORA

OKW`IKUMI-OKW`IKUMI N`EBIRI 2014

Endamutsyo ziri kutagata munoonga ahari aba`ishe-emwe na b`ishe-emwe-kazi omunsi yoona omu eiziina erikukirayo oburungi erya MUKAMA waitu Yesu Kristo hamwe n`ebigambo bye okuruga omu shaara ey`obunyamurwa obukuru:

“Nkuhaisize ekitiinisa omu nsi, ahabw`okuba omurimo ogu wampaire kukora nguhikiriize.” (Yohaana 17:4).

N`obu kiraabe kiri kityo, ekyo nikyo kyabaire kiri ekigyendererwa kya Ruhanga: “…kandi ku yaaherize kureeta obusingye ahabw`eshagama ya Yesu aha musharaba, yaasiima ngu omuriwe ayegarurire byona, yaaba by`ahansi…” (Abakolosai 1:19-20a)

Ebi nabyo bikahikirira obutarihwaho “Abagarukaniise na Ruhanga omu mubiri gwe ogw`obuntu ahabw`okufa kwe, ngu abone kubamurika omu maisho ga Ruhanga, muri abarikwera abataine kamogo, kandi abatarikugaywa…” (Abakolosai 1:22).

Obusinguzi bwe nibwo businguzi bwaitu: “kandi ku yaaherize kujuura eby`obutegyeki n`obushoboorozi, yaabihemura butunu, yaabisinguza ogwo musharaba.” (Abakolosai 2:15)

“Okwiha obwo atuura ategyereize, okuhitsya obu abazigu be barihindurwa akatebek`ebigyere bye. Ahakuba abarikwezibwa akabahikiiriza ahabw`ekitambo kimwe yaaheza okumara ebiro byona”. (Abaheburaayo 10:13-14).

Okuzooka kwa MUKAMA kukaba obuhame oburi kureebwa butunu ngu rufu, okuzumu hamwe na sitaane bikasingurwa. Omu itebezo rye ry`okubanza Petero akajuriza ekyabaire kyaherize kuhandiikwa omuri Zaaburi 16:8-11: “Ahakuba toritsiga magara gangye, N`obu kwakuba okureka Orikwera waawe kujunda.” (Ebyakozirwe 2:27).

MUKAMA Owazookire akaba narangirira obutumwa bw`obusinguzi ahari abe: Mpairwe obushoboorozi bwona omu iguru n`omu nsi.” (Matayo 28:18). Aha kutwarwa, naitwe omuriingo nigwo gumwe turyagambira ahaiguru tuti: “kwonka Ruhanga asiimwe, otuha okusingura ahabwa MUKAMA waitu Yesu Kristo.” (Abakorinso 15:57).

Omucunguzi waitu aherize omurimo gwe gw`obucunguzi nk`oku kihandikirwe omuri Isaaya 42:1-4 kandi kihamibwe n`omuri Matayo 12:17-21. Tihariho kintu kyoona ekiri muzibira kuhikiriza byoona ebyatandikire okuhitsya obu ari reeta orubaanja aha basinguzi hamwe naabo abasiingwire. Amiina.

MUKAMA waitu ku yaherize kugaamba n`entumwa ze kumara ebiro makumi ana obwe ari kugaamba nabo ahabukama bwa Ruhanga (Ebyakozirwe 1:1-8) obwe aherize kuruga omu kuzooka kwe okw`ekitinisa akatwaarwa omu iguru omu kicu barikumureeba (omushororongo gwa 9). Ahanyima y`ekyo , abshaija babiri bajwiire emyenda eri kwera babemerera omu maisho reero babagira bati, “Imwe bashaija ba Galilaaya `mwe, muhangiire ki amaisho ahaiguru? Yesu ogwo owaabaihwaho akatwarwa omu iguru, nikwo arigaruka nk`oku mwamureeba naatemba omu iguru.” (Emishororongo 10-11).

MUKAMA waitu akaguma nabo “okuhitsya aha izooba eri yaatwariirweho omu iguru, aherize kuragiira entumwa ezi yaatooraine, naazitumaho Omwoyo Orikwera.” (Ebyakozirwe 1:2)

Omu kukora ekyo akakirayo kuta okwehanangiriza kwe aha ki Ishe-boona yaraganitse (Emishororongo 4-5), okugira ngu babatizibwe kandi bijuzibwe n`Omwoyo Orikwera obwe reero babase kuheebwa amaani g`obwa Ruhanga nikwo bamubeere abajurizi. Ahanyima y`ekyo ekicu kyamutwara nibamureeba. Okurabira omu byahandikirwe, naija kugaruka omu muriingi nigwo gumwe, kandi naitwe nitwiija kutwarirwa omu bicu kumubugana omu mwanya (1 Abatesolonika 4:17) – hatari munsi omu.

Omu byakozirwe 2 nitushoma ahari bikukwata aha kwiija kw`Omwoyo Orikwera, nk`oku kyabaire kyarangirwe Nabi Yoeli, omu shuura ya 2, hamwe na Yohaana n`ebigambo ebi: “…we aryababatiza n`Omwoyo Orikwera n`omuriro…” (Matayo 3:11). Kikagaruka kyahamibwa MUKAMA waitu: “ahakuba Yohaana akabatiza n`amaizi, kwonka imwe nimwija kubatizibwa n`Omwoyo Orikwera omu biro bikye.” (Ebyakozirwe 1:5). Eitebezo ry`okubanza eryakuratsireho riri kukwata aha kweteisa, okwikiriza, okubatiza omu maizi, kandi n`okubatizibwa n`Omwoyo Orikwera n`okwe biro byona kandi kukiriho omu kanisa ya Ruhanga. Ahanyima y`okuburira oku, abantu enkumi ishatu bakabeyongeraho aha eizooba eryo. Hakurataho ebintu bina ebyabaire nibishangwa omu kanisa eyabandize: “Baaguma nibeezirikira okwegyesa kw`entumwa, n`okukwatanisa nazo omu kubega omugaati n`omu kushaba.” (Ebyakozirwe 2:42).

Enyegyesa y`entumwa ekaba neyikirizanira kimwe n`eyaba nab ink`oku kyabaire kyaragwirweho. Naha`bwekyo ekanisa eyombekirwe “mwombekirwe aha musingi gw`entumwa na baanabi, kandi Kristo Yesu niwe ibaare ery`obuhamizo” (Abaefeso 2:20).

Abo boona abaine akakwate n`ekanisa eya mazima eya Ruhanga ohuriire, kikaba kiri kandi n`oburi hati kikiri eky`omuhendo munoonga okwikiriza kwonka nk`oku ebyahandikirwe biri kugira kandi tukorobera eki ebyahandikirwe biri kwegyesa. Omugore w`Omwana gw`entaama (Okushuruurirwa 19:7) n`Omugore w`ekigaambo kandi tayinire kimwe kakwate n`envunuura z`abantu (2 Petero 1:20). Omu kushuuruurirwa 21:4 Yohaana akareeba Yerusaalemu entsya n`eshuuma kuruga omu iguru ahari Ruhanga eteekatekirwe nk`Omugore ocumirwe iba. Orureembo oruri kwera rwine ekisiika hamwe n`amareembo 12, agahandikirweho amaziina g`engaanda 12 z`Abaisraeli. Ekisiika kyiine emisingye y`amabaare 12 agariho amaziina 12 z`Omwana gw`entaama.

Tushemereire kumanyira kimwe ngu omucunguzi aine ekanisa emwe yonka, eri omubiri gwe (1 Abakorinso 12:12-31), We wemka Eyari kweyombekyera (Matayo 16:16-18) kandi ei Yacungwiize eshagama Ye (Abaefeso 1:7), “ngu ekanisa egyo ebone kumurikwa omu maisho ge eri ey`ekitiinisa, etaine ibara n`obu gwakuba omufunya, nari ekintu kyona ekirikushusha kityo, kureka ebe erikwera etaine kamogo.”

Engiri y`akaire n`etebekanisa okwiija kwa Kristo okwa kabiri

Aka n`akaire akari kukirayo obukuru ahabw`ekanisa ya Yesu Kristo.

Okuraganitsibwa okuri kuruga omuri Malaki 4:5-6, kandi obwe kwinaire kimwe akakwate n`entebekanisa ya Ruhanga y`okujuna kandi kukagaruka kukahamibwa na MUKAMA waitu omuri Matayo 17:11 hamwe n`omuri Mako 9:12, kubasize kuhikirira omu bwiire bwaitu kandi turi kwerebera. Omu muriingo ogwe, enyegyesa zoona zibasize kugarurwa obutsya omu muriingo oguhikire nk`oku zabaire ziri omu kutandika, nahabw`ekyo amaisho agari kubireeba gaine omugisha. Ebigambo bya MUKAMA waitu, “n`ekyamazima Eliya aryabanza kwiija, ashemeze byona”, bihikiriire, nabasa kugaruka kukihamya n`oburi hati: “Eliya akaija kandi yashemeza byona”.

Okurugirira omu kyaraganitsibwe omuri Maraki 3:1, Yohaana Omubatiza akatebekanisa okwija kwa Kristo okw`okubanza nk`omuntu owabaire atumirwe kuruga ahari Ruhanga. MUKAMA waitu akakihamiza omuri Matayo 11:10: “kandi ogwo niwe owahandiikirweho ngu, Reeba, nintuma entumwa yangye, ekubandize; niyo erishemeza omuhanda gwawe.” Omu muriingo nigwo gumwe, William Branham akaija yareebeka omu bwiire bwaitu nk`omuntu owabaire atumirwe kuruga ahari Ruhanga okurugiirira omuri Malaki 4:5-6 kandi yareeta obutumwa bw`okugarura butsya okutebeekanisa okwiija kwa Kristo okwa kabiri. N`okushuuruura kw`enaama zoona ez`Omukigambo okuhikirira kimwe aha kubambura kw`obumanyitso mushanju- okutwariza hamwe: okwanjura kw`entebekanisa ya Ruhanga y`okujuna. Kuri entumwa eterabeireho n`obutumwa tibwakubeireho “Buzimazima MUKAMA RUHANGA takora kintu kyona, Atabandize kukishuuruurira bairu be baanabi”. (Amosi 3:7)

Oburi hati n`obu kirabe kityo, ekibuuzo tikiri ngu yaaba nitwikiriza ngu Malaki 4:5-6 ehikiriire. Hati enshonga enkuru eri ngu yaaba nitwetegyereza ebi entumwa eyegitse omu mateebezo gaayo. Nitusiima Ruhanga ahabw`okugira ngu nitwkiriza buri kigambo kyona ahabw`embabazi Ze. MUKAMA waitu agira ati, “Bwanyima Yesu yaagambira Abayudaaya abaanwikiriize ati: Ku muraahamire aha kigambo kyangye, nimuba muri abeegi bangye buzima; Kandi muryamanya amazima, n`amazima garyabahindura ab`obusingye.” (Yohaana 8:31-32).

Akabi akari omu kunaga ekigambo kimwe

Okwenda ngu mukyetegyereze okukiraho eki kishemereire kugaruka kugamba ogundi murundi: ow`eishe-emwe Branham akakihamya emirundi miingi ngu omu kwezi kwa mukaaga 11, 1933, akagambirwa ebi okuruga omu mpagi y`ekyererezi, eyarebirwe boona ababiire bari omu kushaba kw`okubatiza: “Nk`oku Yohaana Omubatiza yatumirwe kutebeekanisa okwiija kwa Kristo kw`okubanza, naiwe watumwa n`obutumwa obu kuza kutebekanisa okwiija kwa kabiri kwa Kristo”.

Eki ekiyagambiirwe akakiarukamu emirundi ikumi n`amushanju omu matebezo ge,kandi omu kwezi kwa kabiri 10, 1960, akagaruka yayongyeraho ati, “Tikugira ngu ninye oraaze kutebeekanisa okwiija, kwihaho obutumwa nibwo bukuza kutebeekanisa oku okwiija kwa Kristo kwa kabiri”. Eki kihikire kandi ni kyetegyerezibwa buri muntu weena ou amagyezi ge gari kukora gye kandi tihariho ngundi muriingo ogu kyakubaire nikigambwamu￼ okukira aho.

Ahanyima y`okufa kwa nabi bakakihindura bakigyendereire omu gundi muriingo kandi bakihandiika bati “nk`oku Yohaana Omubatiza yatumirwe kutebeekanisa okwiija kwa Kristo kw`okubanza, naiwe noija kutebeekanisa okwiija kwe kwa kabiri.”

Okwe nikwo ab`eishe-emwe omuri USA bakirangirire omu eiraka rihango, kandi nikwo bakihandikire omu bitabo byabo, kandi bakagaruka bakakihandiika na`harwigi rw`enju ya Branham entsya omuri Tucson. Ekigambo ekikukirayo obukuru, ekiri Enyomyo y`omuriro kwetwa “Obutumwa” ekyabaire kiri kyo eky`okutebeekanisa tikirimu. Ebigambo ebi ebindi eby`ebishuba bagarukire babihandiika ahansi y`ekishani kyenyomyo y`omuriro eri ahaiguru y`omutwe gwa Branham, ebi omu misho gabyo abantu abahambiirwe batwiire nibaramizamu n`oburi hati!”

Oba ekigambo kimwe kyayongyerwaho Nainga kyayihwaho, Sitaane omwe nimwe Etuura n`esingurira ahabw`okuhindura Amakuru kandi ekagahindura ekshuba. Buri Mwana wa Ruhanga owa Mazima nareka buri  kigambo kya Ruhanga nk`oku kyarugire omu kanwa ke, hamwe n`ebigambo ebyatumirwe Branham okurabira omu kyererezi kitari ky`obuhangwa.

Oburi hati nikyorekwa butunu yaba omu mazima nitwikiriza kandi tukorobera eki maraika wa MUKAMA yagambire omu kwezi kwa mukaaga 11, 1933 nari nitwikiriza eki ekibaahindwire eky`ebishuba. Ogwe weena otari kwikiriza amazima, nawe omu muriingo ogu Ruhanga namucwera orubanja ahabw`okwikiriza ekishuba (2 Abatesolonika 2:11). Ekigambo kyonka ekitafungwire nigo mazima; kyona ekihindwirwe n`ekishuba. Amazima nigasigara gari ngu “…kandi nimumanya ngu tiharihokishuba ekiruga omu mazima.” (1 Yohaana 2:21b). emirundi miingi nimbuzibwa yaba nimbasa kuguma mpunamiire ebibi ebiriyo nibigyenda omu maisho hati omu butumwa. Nimanya eki Ruhanga yantumire; n`ahabw`ekyo tinyine ekindikubasa kuhindura- Ruhanga weenka niwe orikubasa kukora ekyo.

MUKAMA Owa zookire akandagiira n`eiraka rye eryabaire nirikirayo kuhurirwa gye ngu mburire ekigambo kye, ekindi kuhamya ngu mbasize kukora okumara emyaka ehingwiire makumi ataano. Omu muringo nigwo gumwe okurugirira aha kutumwa kwa MUKAMA, mbatsize kugabura eky`okurya ky`Omwoyo eki ow`eishe-emwe Branham yabikire kandi eky`okurya ekyo nikishangwa omu matebezo ge. Ow`eishe-mwe Branaham akahamya oku kwetwa gwangye kw`emirigo ebiri ahabw`okushuuruurirwa Ruhanga kandi yanshabira n`omugisha aha mukoro gw`okuntaho engaro. Obuhereza obu bwiniire kimwe akakwate n`okutumwa kwa nabi, n`obutumwa obwa mazima kandi hamwe na Ruhanga. Nanye ninyikirirza hamwe naabo abatotorainwe ekyagambirwe omu kwezi kwa mukaaga 11, 1933 “…watumwa n`obutumwa obukuza kutebeekanisa okwiija kwa Kristo kwa kabiri” Nitwanga eki ekibavuunwire kubi kandi tukireeba nk`obuhabe bwa Sitaane. Nahabw`ekyo, nikikozesebwa biingi okwanga ogwe ori kutwaara obutumwa omu maisho. Nabwe kyagabwa kiri ngu, ogwe weena ori kwikiriza ngu ow`eishe-emwe Branham we nk`omuntu niwe yabaire ow`okutebeekanisa okwiija kwa Kristo kwa kabiri tari kubasa kwikiriza ngu obutumwa obu yaretsire nibugyenda omu maisho n`okutebeekanisa okwiija kwa Kristo kwa kabiri n`ahanyima y`okufa kwe.

Akabi akakuruga omu kukozesa kubi ebicoonco by`Omwoyo

Okwongyera ahari ekyo, enshonga ya kabiri nayo ekatubeera eky`okwegaho eky`obusaasi.

Okwiha nimbatizibwa n`Omwoyo Orikwera omu kwezi ka katano 1949 omu kanisa ya Full Gospel omuri Hamburg, nkareeba enterane zihairwe omugisho eza makanisa g`etongwiire g`aba Pentekoti. Ahanyima ywitebezo, tukaba twine ekihika kyingi ngu Omwoyo wa Ruhanga naija kugamba arikurabira omu biconco by`Omwoyo- endimi, okuvunuura, hamwe n`obu nabi.

Omu myaka ya 1950, tukiriza obutumwa kandi twayikiriza ngu obutumwa bubatse kutuhabura omu nyegyesa zoona nk`oku Branham yabaire nagamba kurabira omuri Baibuli- ob`enywgyesa yabaire nekwata aha bwa Ruhanga, okubatizibwa omu maize, okwirira hamwe n`ebindi. Ekanisa ekaija yakura, kandi twagumizamu okureeba enkora y`Omwoyo. Ahanyima y`eitebezo, buri omwe weena akaba ategyerize okubaho kw`obunabi. Kandi nabwe kihandikirwe kiti: “mutagaya eby`abaanabi”. Kandi nabwe kigarukire kyahandiikwa kiti “mugyeze byona, muhamire aha kirungi”. Ab`eishe-emwe n`abieshe-emwe-kazi ku babaire beetwa omu mazima bakwetenga okushabirwa, tukatekyereza ngu nikiza kuba nk`oku kyabaire kiba n`ow`eishe-emwe Branham: Omu nterane ze hakaba habaho abantu omunyiriri z`abokushabira abu yabaire aba Atari kumanya, Ruhanga akaba Amworeka omukworekwa amaziina gabo, ahu babaire nibaruga kandi hamwe n`oburwaire obu babaire barwiire. Hanu, n`obu kirabe kiri kityo, mukama w`ekicoonco akaba namanya ab`eishe-emwe hamwe n`abeishe-emwe-kazi abo abu yayetsire, nk`oku twizire kukyetegyereza obwiire bwahingireho. Tihariho n`omwe owabaire nabasa kutekyereza ngu ekintu ekyabaire kigwire, ekyabaire kiri okutooreza nikibasa kuba kyashensheiremu.

Omu bunabi bumwe obwaragwirwe, nkeetwa kwemeka abashweriine omu buhereza. Ekyo nkakikora hatariho kubanganisa. Reero aha rwamukaaga 18, 1978 nka ahashaha 4 z`akasheeshe obu MUKAMA yagamba nanye omu eiraka rihango ry`okuragirira: “Muhuku wangye roonda ekitabo ky`ebyakozirwe entumwa yaba omushaija hamwe n`omukazi we babaire baremekirweho omu buhereza.”

Aho n`aho, nkakwata Baibuli natandika kushoma kandi ndi kwetegyereza ekitabo ky`ebyakozirwe entuma nk`oku MUKAMA yabaire andagiriire. Nkakizoora ngu tihariho ntumwa n`emwe eyebaire yaretsirwe n`omukazi wayo kandi hamwe n`abashaija mushanju ababiire barikureberera abakyene bakeetwa n`abakzi babo. Abashaija boonka bakemekwa omu buhereza butaano nka entumwa, baanabi, abegyesa, abaritsa, hamwe n`ababurizi b`engiri. Kunaizire nahikirira w`ekicoonco oriya hamwe n`ekyahandikirwe eki, eberaye ekahinduka: Omu mwnaya gu yabaire naza kwecureeza ahansi y`omukona gwa Ruhanga ogwa maani kandi akikiriza okuhaburwa, ekiniga kya Sitaane kikamwimukiramu yatandika kundwanisa. Bakankaanga kanga, ngu obuhereza bwangye hamwe n`omurimo gwangye byona nibiz a kuhwerekyerezibwa. Okuruga obwe, omuhereza wa Ruhanga akeetwa enshambani, omubeihi, omunyabishuba bagaruka banyeta omuzigu wa Kristo (anti-Christ) hamwe n`ebindi biingi. Ahabw`okugira ngu akaba natwarirwa ahaiguru ahabw`ekicoonco ky`obunabi biingi bakamuhurikiza kandi bamwikiririzamu, obariiremu n`ab`eishe-emwe okuruga omuri USA hamwe na Canada.

Baingi bakaruga omukanisa bamukurata, bakye aharibo bakaguma bari abetsigwa, kandi omurimo gw`obuhereza ogwa aheru gukasisikara omunsi yoona. Omu kaire ak`ebyo byabereireho, nkaba naherize kuburira obutumwa omu mahanga 85. Kikareebwa nk`emperu y`obuhereza bwangye. Nahabw`ekyo, mkenda ngu nyenagye omunyaja ya North Sea ngu nfe omu kwezi kwa mukaaga 16, 1979. N`obu kirabe kiri kityo, ekibuzo kimwe kiri kwotsya kikaija omu mutimagwangye ogu cwekire kandi nashaba, “MUKAMA wangye hati naija ahori. Ngambira ahabw`enki ebi byona bimpikireho”. Omu kaire akakuratsireho, kikabaho: okuruga omu kubwatuka kw`enkuba okwizire nikushuma aha mukono gwangye gwa buryo kandi eiraka nk`ery`enkuba ryaguma niryeyongyera, ebigambo ebi bikandugirayo kandi birikushenshera munoonga: “ahabw`okuba okahurikiriza eiraka ry`omukazi waawe!” Nk`oku Ruhanga ori ohuriire aga nigo mazima.

Nk`oku kiri kumanya ahari aboa boona abari omu butumwa, omu kwezi kwa kana 2, 1962, MUKAMA akampa by`onyine ebi nabaire nshemerire kuba ninkuratira omu buhereza bwangye omu eiraka eryabaire riri kuragiira: omuri ebyo hakaba harimu ebinabaire nshemereire kuba ningyenderaho kuza omu zindi ndeembo kuza kuburira ekigambo kye, hatari kutandikaho amakanisa g`omu byaaro, hatari kuteera bitabo by`ebyeshongoro hamwe n`ebindi n`ebindi. Omu myaa eya kuratsireho akagaruka yagamba nanye omu karaka akari kuheheera obu eby`okucwamu ebyabaire nibikirayo kuba eby`omuhendo byabaire biine kuba nibikorwa, nk`oku kyabaire kyagambirweho omu baruha agari kwetorora ag`enyimaho. N`obu kirabe kiri kityo, omuri obo bwiire ekiniga kya Ruhanga kikba nikibasa kuhurirwa omuri buri kigamboaha bigambo mwenda ebyagambirwe omu eiraka ry`okuhinda nk`enkuba. Nk`owa teerwa enkuba weena nkagwa ahansi nagweerwa omukono gwangye gwa bumosho. Kunagarukire ahu nabire ndi kuraara, nkateeka amaju, nashuruura Baibuli, kandi amaisho gangye gahikira aha bigambo byonyine ebi Ruhanga yagambiire Adamu omu kitabo ky`okutandika 3:17.

Nketegyereza ngu okuhaburwa oku mpairwe Ruhanga wenyini kukaba nikwetengyerwa kimwe nk`oku Ruhanga yahire Adamu, owahurikirize eira rya Haawa obu yabaire arugire kubaihwa baihwa enjoka. Paulo akakihandikaho ati: “Ahakuba Adamu niwe yaabandize kuhangwa, haakurataho Haawa; kandi Adamu tiwe yaabeihabeihirwe, kureka omukazi niwe yaabeihabeihirwe, akahinduka omusiisi.” (1 Timoseo 2:11-14).

Nk`oku kyabaire kiri omu kyanga ky`obuhangwa obu embibo ebiri zitari kushushana obu zabaireho ahabw`okubeihabeihwa kwa Haawa, okwe nikwo kiri hamwe n`ekanisa omu kyanga ky`Omwoyo. Ekyokureberaho bamwe nibashemererwa ahabw`okwetwa Ruhanga hamwe n`okugumizamu kw`obuhereza kandi abandi nibabuhakanisa kandi babushekyerera. Abandi nikibashemeza ngu obutumwa nibugyenda omu maisho omunsi yoona; kandi abandi nibikiriza ngu buri kimwe kyona kikahendera n`ow`eishe-emwe Branham.

Nk`oku gari amazima ngu okugwa kw`omuntu omu kutandiika ekaba eri entebekanisa ya Ruhanga, nikwo naburi kintu kyona kiri omu kukunda kw`abantu buntu (permissive will) nikwo kiri kuza kuba n`omu bwire bunu obw`okumariira obw`embabazi. Kuri hatarabireho kugwa ahabw`okubeihabeihwa kwa Haawa, entebekanisa y`obucunguzi eyateekateekirwe n`emisingi y`ensi etakabeireho ekaba etarabeho na`kakye. Hatariho ebi ebikubaho omu bwaire bwaitu ahabw`omukono gwa Ruhangaokuhikirira kw`ekanisa y`Omugore omu bwwijwire bw`ekigambo kandi n`enkora y`Omwoyo bikabaire bitari kubasiika. Omu kanisa egarwirwe obutsya ebintu byona bishemereire kuba biri omu buteka bwabyo obuhikire otwariremu obuhereza hamwe n`ebicoonco by`Omwoyo. Nk`oku ow`eishe-emwe Branham yagumire nakihamisiriza emirundi miingi obwe ari kujuriza Haawa, ekibi ekyabandize n`obutikiriza. Haawa ku yahurikiriize enjoka, eyaretsire okubanganisa aha ki Ruhanga yabaire yagambiire Adamu, akaba atakabasa kutikiriza kishuba kya Sitaani. Ekintu nikyo kimwe kiriyo nikibaho omu bwiire bwaitu. Okubanza sitaani akaretaho okubanganisa aha kweetwa kw`omuhereza wa Ruhanga hamwe n`eki Ruhanga yabaire yamugambiire, yamuretera kwikiriza ebitekyerezo bye by`ebishuba. Oku nikwo kubeihwabeihwa okwabeireho aha kutandika kandi nikuza kugumizamu nikubaho okuhikrirakimwe aha muheru.

Kuri hatarabireho kugwa omuri Paradiso, tukaba tutakabasa kuhurira kintu nakimwe aha ntebekanisa y`obucunguzi. Buri kimwe kikatebekanisibwa n`emisiingi y`ensi etakabeireho. Omuriingi nigwo gumwe amaziina gaitu nago gakahandiikwa omu kitabo ky`amagara ky`Omwana gw`Entaama Owaitsirwe okuruga aha kuhanga kw`ensi (Okushuuruurwa 13:8). Kwonka okwiha okubeihwabeihwa nikubaho, embibo mbi kandi ey`omubi ekabibwaho omunsi yoona, kandi obuzigu bukaimuka rwagati y`ezo mbibo ibiri (Okutandika 3:15). Orwaango oruri kugumizamu rukazaara n`okufa. Ahagati yababeihabeirwe, tiheine kiri kuhurirwa nainga shi ekiri kugambwaho nk`oku garukana. Obwiire bw`okuhingura akasiitari k`embabazi nihareebeka kuba hatarihp kugaruka. Omushango gw`ahamuheru, n`obu kirabe kiri kityo, tushemereire kubirekyera Ruhanga. Okubeihwabeihwa kwa Haawa kukaretaho embiboy`ekishuba erikwetwa Kaini, ou MUKAMA atarabasize kwakira; kureka Abeli hamwe n`ekihongwa kye bakatunga okwikirizibwa ahari Ruhanga. Ruhanga nayakiira embibo ye yonka, abaana be abazirwe obw`akabiri aboojo hamwe n`abaishiki. Embibo enungi n`abaana b`obukama- engano. “Abaijukuru baryamuheereza…”  (Zaaburi 22:30).

Ebyokugyesha byezire kandi MUKAMA aryagyesha engano Ze Azuhunikye omukitara (Matayo 3:12). Ninyebaza Ruhanga ogwe owanyorekire omusiri gw`engano gweriire kimwe kandi gutarimu kyenzi. Kandi nabwe MUKAMA waitu akaba yeherize kugamba omuri Matayo 13:39-43 ngu Enkyenzi nizo ziribanza kugyeshwa. Embibo-kigambo ekabibwa yakurira omuri abo boona abari kubarirwa omu kanisa y`Omugore, kandi oburi hati eyereire kimwe. Omu mazima, omu bwiire butari bw`ahare nitubasa kwetana tuti: “Tushemererwe, tunanukye, tumuhe ekitiinisa; ahakuba obugyenyi bw`Omwana gw`entaama buhikire, kandi Omugore we ayeteekateekire” (Okushuuruurirwa 19:7).

Encwamu niyo y`ahamuheru

Abo boona abagumire omu bishuba nibehuzya eki Ruhanga ariyo nakora omu bwire obu. Nibikiririza omu kyahandikirwe kiriya ekibahandikire kubi ngu okurgaho kwa nabi obutumwa nabwo bukahwaho Yesu Kristo atakaizire omurundi gwa kabiri. Omu muriingo nigwo gumwe, nibahakanisa okwetwa oku MUKAMA we weenka yahaire kandi na nabi aka kuhamya. Okurugirira omu kwetegyereza kwabo, nibakireeba nk`enshonga eyahwaire; abamwe nibagira ngu Omwana gw`Entaama Yaherize kuruga aha Kitebe ky`embabazi, kandi ngu aizire kutwaara abe, hamwe n`ebindi bintu biingi. Koonka Ruhanga Asiimwe, ahabw`okuba obutumwa obw`amazima bukiriyo nibuburirwa okurabira omuri Baibuli, kandi kyona ekyagambirwe nabi kitiirwe omu buteeka bwakyo. Ebyahandikirwe ebiri kwera niyo yabaire eri “Kamara byona” by`ow`eishe-emwe Branham kandi naitwe nikwo kiri.

Ow`eishe-emwe Branham akagamba aha kyahandikirwe eky`omu kushuuruurirwa 22:18-19 emirundi erikureenga igana kandi arikuhamya ngu hatakagira ekyayongyerwaho nari ekyayihwaho aha kigambo ngu kandi Sitaani ekongyeraho ekigambo kimwe kyonka na Haawa, omu mazima hatariho kubanganisa ekyaretsireho okufa “Kwonka nyine obwoba nti: Nk`oku enjoka yaategire Haawa n`obugobya bwayo, ebiteekateeko byanyu bikaahabisibwa, muruga omu muhanda ogurikurahuka kandi ogurikwera oguri omuri Kristo.” (2 Abakorinso 11:3). Ogwe weena ori kwongyeraho nari akihaho aha kigambo naba nakozesibwa Sitaani, naba abaihabaihirwe kandi omu mazima naba ataine mugabo gwona aha muti gw`amagara. N`ekyomugasho munonga kandi nikyetenga kugira ngu tushome ebi ow`eishe-emwe Branham yagambire ahari eri ishomo. Ezi niza koti (Quotes) ishatu ezarugire omu nyingi: omu kwezi kwa kabiri 1, 1956, akagira ati: “Ogwe oricwaho nainga shi akongyeraho ekintu kyona ekiri omu kitabo eki Ruhanga nawe aryaiha eziina rye omu kitabo kya magara.” Omu kwezi kwa ikumi na kumwe 12, 1961, akagaruka yagira ati: “N`obu kyakuba kyayorekirwe ngu oineyo eiziina ryawe ni kirungi kwonka riryashangurwamu”. Kandi nabweomu kwezi kwa kana ebiro 18, 1965, ow`eishe-emwe akagaruka yagira ati: “Nitwenda eki Ruhanga yagambire aha kutandika, kandi eky kyona ekya kukyongyerwaho nari kikacwebwaho eiziina naryo niryaija kushangurwa omu kitabo ky`amagara”. Omuri Matayo 4:4 MUKAMA waitu akagarukamu omwohi n`ebigambo ebi: “kikahandiikwa ngu, Omuntu tatungwa by`okurya byonka, kureka n`ekigambo kyona ekiruga omu kanwa ka Ruhanga.”

Ruhanga akakyebemera omu muringo nk`ogu ngu mbase kuta za koti (quotes) za nabi ezigumire kwetegyereza ngu nzirambikye aha by`ahandikirwe. Tihariho kizibu kyona, nangwa n`omu kushuuruurirwa eshura ya 10 ku omuntu yakubanza kushoma eshura ya 8 hamwe n`eya 9, reero akamariira n`eshuura ya 11. N`abwe hatura ahatariho ntanisa ogwe owayeshuuruurire Musa hamwe n`abaana ba Israeli omu nyomyo y`omuriro hamwe n`omu kicu kandi owabebembeire kumara emyaka 40 (Okuruga 40:34-38). Omu kwezi kw`akabiri ebiro 28, 1963, obu nabi Branham yabaire akiri omunsi omu, Ruhanga niwo omwe Owayeshuuruurire omu buhereza bw`oweishe-emwe Branahm omu kicu, obu okubwatuka kw`enkuba mushanju kwatetemitse ekicweeka. Niwe omwe orikuza kushuuma nk`amaraika w`endagano omu kushuuruurirwa 10 akata ekigyere kye ahaitaka hamwe n`ahanyanja. Tihariho okutwakusiima Ruhanga kumarayo ahabw`okureeba ngu Ruhanga omwetsigwa atuhiire okwetegereza n`okwikwikirizana n`ebyahandikirwe hamwe nobutumwa obw`aburiirwe!

Enyegyesa ez`ebishuba tizikabasa kwikirizana n`akakye na Baibuli. Abo boona abari kureeta enyegyesha entsya nibikirizana ahanshonga emwe, eri kwetwa okwenda kushishaOmuhereza ou Ruhanga atumire kandi ngu borekye abantu ngu omuhereza ogwe tayine mugasho obw`orabiire omu kumsisira eiziina okugirangu babase kutwara omu maisho ebigyendererwa byabo. Nibagaruka bagira ekintu kimwe ekibarikubuganiraho: nibaikiriza ngu eki Ruhanga yagambire ari kutumwa ow`eishe-emwe Branham haza bakakicurika gu nigo mazima kandi ngu eki Ruhanga yagambiire Branham haza kitacurirkirwe ngu n`ekishuba.

N`obu bebyo byoona birabe biriho, MUKAMA n`akyombeka ekanisa ye, kandi n`amaani g`okuzmu tigarigisingura. Hariho ekanisa emwe yoonka omu butumwa, kandi ekanisa egyo neyetwa kigambo-mugore (Word-bride). Ogwe weena orikwikiririza omu kushuuruurwa kw`omutaano nainga shi orikwiririza omu nvunuura embi eziindi nyingi aria ahansi y`obwebembezi bw`omubi, kandi tari mu kigambo,kandi tari kicweka aha kanisa y`omugore. Kwonka boona abaana ba Ruhanga aba mazima omunsi yoona abatwirwe bakaza ahansi y`enyegyesha ezitahikire n`ekigyendererwa ky`okubahwerekyeza abo nibaza kutunga omuhanda gw`okugaruka kandi baikirize ngu obutumwa obwaretsirwe nabi nibukitebekanisa okwiija kwa Kristo kwa kabiri okuhitsya obu omuntu ow`okumariira aratahemu.

Ow`eishe-emwe Branham akagamba aha nshonga egi emirundi mingi; baingi nibagamba aha bi Ruhanga Akozire kandi bagaruka baranzya aha ki Ruhanga Arikuza kukora omu biro by`omumaisho kwonka behuzya ebi Ruhanga ariyo nakora hati. Kandi nabwe, eki Ruhanga akozire nikitugaita aha ki Ruhanga ariyo nakora hati kandi kituteekateekyera eki Ruhanga arikuza kukora omu biro by`omumaisho.

Omuri abe, omusinguzi akamariira omurimo gwe gw`obucunguzi ahari Karivariyo. Aha kumariira, ebigambo ebi Paulo yagambiire abo babire batarikwikiririza omu rugyendo rwe rw`okubanza omu buhereza bw`aheru nabyo nibiza kuhikirira. “Imwe abagaya, mureebe, mutangaare, muhweho; ahakuba ninkora omurimo omu biro byanyu, omurimo ogumutariikiriza na kakye, n`obu omuntu yaakuba naagubashobororera.” (Ebyakozirwe 13:41)

Paulo akaba namanyisa ki obu yakora okugyeragyeranisa oku aha bagayi? Omu kubara 16, obu abashaija ab`ekitiniisa bayereine hamwe kuhakanisa Musa na Arooni. Musa akagwa ajumiire yashaba nagira ati “N`ahabwe`ekyo mumanye ngu iwe n`omutwe gwawe gwona, ou mweteeraine kurwanisa ni MUKAMA; kandi Arooni niwe oha, imwe kumwetomboitera?”  (Omushoroongo gwa 11).

Musa akabeeta, kwonka tibarizire reero bagira bati, “…noyenda kwihamu abantu aba amaisho?” Ebigambo bikagumizamu; reero Musa yayeta abashaija ababaire bakwatanise na Koora “abantu ababi” Musa yarangirira ekifubiro: “…niho muraamanyire abantu aba ku bagayire MUKAMA” (Omushororongo gwa 30). N`ahabw`ekyo tihari abo abagayire nabi nainga shi ogwe owabaire aine kubaretera ebigambo bya nabi, kwihaho abakurahura/abagahi ba MUKAMA Ruhanga. Eryo ni`shomu rikuru munoonga. Musa akaba nabasa kugira ngu “MBAHO niwe abantumireho” (Okuruga 3:14). Musa akaba aine okwetwa, hamwe n`okutumwa kwine akakwate n`entebekanisa ya Ruhanga y`okujuna, niwe yabaire aine kuta ebigambo bya Ruhanga omu kanwa ka Arooni (Okuruga 4:15). Abagayi tibaragayire Musa hamwe na Arooni; bakashungisa kandi bagaya Ruhanga.

Ekyo nikyo Paulo yabaire namanyisa obu yagamba aha bagayi abarirebeka omu murimo ogu Ruhanga ari kukora omu biro byaitu. Kandi omu mazima, ekigambo ekyo kikahandikirwa obwire bwaitu. Tintumwa nari ogwe ori kureeta obutumwa ngu nibo barikugutwaho,kwihaho Ruhanga, ogwe omutumire ngu ahkirize entebekanisa ya Ruhanga ey`okujuna. Aba abarikwikiriza kwanabi omu mazima tibari kuremwa kwikiriza ngu obutumwa tiburiremwa kuhikiriza eki bwatumirwe kukora. Abo abatarikwikiriza okutumwa hamwe n`okwetwa kwa Ruhanga nibagaya Ruhanga, ou okutumwa okwe kwarugire omukanwa ke.

Nk`oku twine obuhame ngu MUKAMA akagamba buri kimwe ekyabaho ahabw`ekigambo ekiri kukirayo kugira amani kandi yamariira n`omurimo gw`okuhanga, We weenka oburi hati ariyo namariira omurimo gwe gw`obucunguzi omu butsyo bwe bw`omujigijo obu yaguzire n`eshagama Ye, okutwariramu n`ebyaraganitsibwe omu kigambo kandi hamwe naha bw`amani g`Omwoyo Arikweera “Ahakuba MUKAMA aryahikiiriza orubanja oru yaacwereire ensi, aruheze atarusiibizeho.” (Abarooma 9:28).

Omu kicweeka ky`ahamuheru, obu enjura yeibiba hamwe n`eigyesha birigwa omurundi gumwe, obu enkora y`Omwoyo erabeho kandi n`mani ga Ruhanga gakareebwa butunu, abaikiriza boona abamazima nibaza kuba baine Omwoyo gumwe hamwe n`amagara gamwe- omu butumwa, omu kigambo kandi hamwe n`omukukunda kwa Ruhanga, nk`oku kyabaire kiri omu kutandiika aha kiro kya pentekoti.

Eki Paulo yahandikire omu Barooma 8:31-39 nikikwata aha baatorainwe, abatari kuza aha rubaju rw`omuregi; “N`oha orirega entoore za Ruhanga? Ni Ruhanga, haza kandi obaihaho orubanja?” Abatsinguzi nibatsigara ahansi y`eshagama y`Omwana gw`Entaama, kandi ekigambo nibwo bujurizi bwaabo. Nibaikiriza buri kigambo kyona okurugira kimwe aha shuura y`okubanza okuhikira kimwe aha shuura y`ahamuheru. Oba kihandikirwe omuri Maraki 4, Luka 17, omuri Matayo 24:14, omu mushororongo gwa 24 nainga shi omu mishororongo 45-47 nari omuri Matayo 25:1-10 nainga shi Okushuuruurirwa 10.

Eky`obusaasi, omuregi kandi omubeihi w`ensi yoona naija kunagwa ahansi ahamuheru. Abatoreinwe, n`obu kirabe kiri kityo tibakabasa kubeihwa. Aha kutwarwa hamwe n`aha kurangirira kw`obutegyeki bw`emyaka rukumi (Millennial Reign) obwe nibwo Okushuuruurirwa 12:7-11 erahiikirire: “Kandi naahurira eiraka rihango omu iguru nirigira riti: Hati mbwenu okujuna kwa Ruhanga waitu n`amaani ge n`obukama bwe n`obushoboorozi bwa Kristo we biizire, ahakuba omuregi w`ab`eishe-emwe anagirwe ahansi obarega nyomushana na nyekiro omu maisho ga Ruhanga waitu. Bakamusingura ahabw`eshagama y`Omwana gw`entaama n`ahabw`ekigambo ky`obujurizi bwabo, nangwa n`okufa bakakwemera.”

Obwiire bw`aha muheru

Omushana gujwiire omu bwaire bw`omwebazyo. Naburinyegyesa yoona haza erikushngwa omu byahandikirwe, ekyererezi ekitari kya buriijo nikyakira kimwe, kandi nitubaasa kutamburira omu mushana gw`ekigambo ekishuuruurirwe. “Ahakuba Ruhanga, owaaragiire ati: Omushana gujwe omu mwirima, Ogwo niwe yaajwire omu mitima yaitu kutuha okushoborokyerwa ekitiinisa kya Ruhanga ekirikureeberwa omuri Yesu Kristo.” (2 Abakorinso 4:6) Amiina.

MUKAMA akatwaara omuhereza we kandi nabi ahanyima y`okumariira omurimo oguyabaire atumirwe, kwonka akatusigira ekigambo ekishuurirwe. Nibwo butumwa obuhikire ahari buri nshonda yoona y`ensi. Ruhanga We weenka Ayerendiire buri kimwe kyoona, kandi MUKAMA naija kumariira n`abetsirwe niyo kanisa okuhitsya aha kiro ky`okwiija kwe kandi agyemurikire omu maisho ge etaine kamogo (Abaefeso 5:27; Abakolosai 1:22; n`ebindi n`ebindi).

Ruhanga akanyeheera omugisha gw`kuba aha nteerane z`oweish-emwe Branham omuri Bugirimaani hamwe n`omu USA. Ndi kareebi owa huriire kandi nkareeba obuhereza bwa Branham bw`omutaano. Ningaruka manya ngu hariho ebindi bintu bimwe ebi yabaire natekyereza ngu nibiza kuhikirira. Otakafayo: Burikimwe kyoona eki Ruhanga yateekateekire Omugore nikiza kubaho ahabw`okuba ebi Ruhanga yaraganitse omuri We byona ni “Eego” hamwe na Amiina (2 Abakorinso 1:18-22). Obutumwa Bwe bukaba buri obw`omugasho kandi buri kwetengwa aha batorainwe. Nyowe nyine okushemererwa okukira abandi bona ngu Ruhanga Omwetsigwa akanyikiriza ngu mbase kureeba okutwaarwa omu kicu kw`oweishe-emwe Branham obwiire obu yabaire natwihwaho omukwezi kwa ikumi n`ebiri 24, 1965. Nkaba ndi Bugirimaani kandi nkaba ntakahuriire aha kintu kyona ekiri kukwatagana na butaandu eyamubeireho okwezi kwa ikumi n`ebiri ebiro 18, kandi nabwe tindabasize kumanya kintu kyona ekiri kukwatagana n`okufa kwa nabi okwabeireho omu kwezi kwa ikumi n`ebiri ebiro 24 omu kaire ako. MUKAMA waitu nawe akatwarwa omu kicu (Ebyakozirwe 1:9); ahakutwarwa, Omugore nawe naija kutwarwa ahaiguru omu bicu kubugana MUKAMA (Abatesolonika 4:17), kandi n`abaanabi babiri nabo nibaija kutwarwa omu iguru omu kicu.(Okushuuruurirwa 11:12).

Nikimanyirwa kimwe munoonga omunsi yoona ngu nkaba nimpurizana munonga n`oweishe-emwe Branham n`obuhereza bwe okumara emyaka 10. Kandi nabwe baingi nibamanya omugabo ogu Ruhanga yampaire ahabw`embabazi Ze ahabw`okutwara obutumwa omu maisho. Ruhanga akakitebeekanisa omu muriingo gw`okugira ngu ahanyima y`okutwarwa kwa nabi ninye wabiire ow`okubanza kutwara obutumwa Buraaya (Europe), Asia hamwe na Afirika, kandi otwariremu hamwe n`ensi yoona ahabw`okuba Ruhanga akanyetumira.

Ahabw`okugira ngu n`eki mukimanye, obu Branham yabaire akiri omunsi, ensi ekaba etakahurira ga kintu kyona kiri kukwata aha butumwa. USA ogitire aha rubaju, hakaba hariho amahanga ashatu goonka omu ab`eishe-emwe babiire nibateera entambi z`amaraka g`amatebezo g`ow`eishe-emwe Branham: omuri Edimonton, Canada, hamwe n`oe`eishe-emwe Henry Martin ou ow`eishe-emwe Branham yampaire endagiriro ye (Address); omuri South Africa hamwe n`ow`eishe-emwe Sydney Jackson; hamwe n`omuri Krefeld. Akaba ari ow`eishe-emwe Branham we wenyine owangambiire omu kwezi kwa mukaaga ebiro 11, 1958 0muri Dallas, Texas, “ow`eishe-emwe Frank nooza kugaruka Bugirimaani n`obutumwa obu” Akaba ari ow`eishe-emwe Branham owagarukire omu ki Ruhanga yabaire andagirire omu kwezi kwa ikumi n`ebiri 3, 1962, ari kugira ati: “Ow`eishe-emwe Frank, borekire kugabura eky`okurya okuhitsya obu orakitungye kyona.” MUKAMA ku yaherize kwetwarira entumwa Ye nibwo butumwa obwabiire nibubasa kutebeekanisa okwija kwa kabiri kwa Kristo, ahabw`okuba eky`okurya kyona kikaba kyaherize kubaikwa.

Ruhanga akatwaara nabi we Musa; akagaruka yatwara na Eliya hamwe n`ow`eishe-emwe Branham. Musa akaikirizibwa kureeba ensi eyabaire eraganitsibwe ayemereire aha rushozi Nebo (Eky`ebiragiro 32:44-52), kwonka omutwe gw`abana ba Israeli bakahika omunsi egyo eyabaire eraganitsibwe bari ahansi y`obwebembezi bwa Yoshua. Ekyabaire kiri eky`omugasho munoonga ahari Yoshua kikaba kiri eshanduuko y`endagaanoahabw`okuba omur`iyo nimwe habaire harimu ekiggambo eki Ruhanga yashuurire nabi. Nikwokiri ahari itwe omubwire obu; nitutwaara ekigambo ekishuurirwe okutaha omunsi ey`araganitsibwe, abaana b`endagano boona nibaikiriza ekigambo ky`endaganonibatebwaho akamanyitso k`Omwoyo Owaraganitsibwe (Abaefeso 1:13). Tihariho eizooba na rimwe obu Ruhanga arita akamanyiso ke k`Omwoyo Orikwera aha muntuori omu nshobi.

Okubanza hakaba hariho ekanisa emwe y`obutumwa omuri buri rureembo, okuhiika nk`omu myaka y`enshanju. Oburi hati endeembo nyiingi zijwiire amakanisa agari kweyeta ngu n`ag`obutumwa bwa Branham. Nobasa kutehyeereza nguhariho abaikiriza abarikwanga kuteerana na bagyenzi baabo omu kushaba hanu omunsi, abo abatakwenda kuba hamwe omu kushaba nainga shi okwirira bakaabasa kuba hamwe aha bugyenyi bw`Omwana gw`Entaama? Ekyo nimpamiza kimwe ngu tikikabasika!

Kwonka hati, ahanyima y`okushoma akatabo aka, abantu boona abari haihi n`abari hare omu okwetoroora ensi baine omugisha gw`okutereeza enteekateeka yaabo hamwe n`okusharamu. Oburi hati ky`orekirwe butunu, nk`omu biro bya Musa, oba nitubarirwa omu kanisa ya betsirwe nainga shi yaba nitwenda kukora nk`oku Dasani na Koora bakozire nari nk`oku byabiire biri omu biro bya Paulo, hamwe na Himenaayo na Fileeto (2 Timoseo 2:15-18). Oburi hati nabwe ni kyeyoreka yaba omwebembezi wa bantu ayangire ogwo ou Ruhanga atumire ako kaire, nka Diotorefe owayangire entumwa Yohaana enyimaho nk`ekyokureberaho. Kireebe nk`oku kiri eky`okutangaaza omwebembezi w`ekanisa kwanga entumwa Yohaana (3 Yohaana 9-10)! “ni ba Diotorefe bangahi” abariho ebiro ebi abakwerengirira ngu ni ba pasita kwonka bataratirweho Ruhanga? Tikiri kuguma gari amazima ebiro byona eki MUKAMA waitu yagambiire abo abu yayetsire kandi akatuma? “Buzimazima nimbagambira nti: Oyakiira omuntu weena ou ntuma, biri niinye ayakiire, kandi onyakiira, biri ayakiire Ogwo owantumire.” (Yohaana 13:20). Eki ni OKU NIKWO MUKAMA ARI KUGIRA.

Nimanya ngu Omucunguzi wangye abaho; ningaruka manya ngu ebaruha eziri kwetoroora ezinkuhandiika tinkuzihandiika ngu zibe ninye zagatsira, kwihaho zihandikiirwe ekanisa ahabw`okutumwa Ruhanga. MUKAMA We weenka naija kweteraho oburyo okurebeeka ngu okugarurwa butsya kw`enkubo ibiri kwabaho omu Mugore, nk`oku kyabaire na Yubu (Yubu 42; Yakobo 5). Akaire kiriire haihi. N`obundaabe nyine amaani makye omu mubiri kandi ndi kurwaragurika, mbatsize kukora nk`oku kiri kubatsika omu buhereeza bwangye nk`oku MUKAMA yandagiriire kandi mbatsize kukwatanisa n`ekyahandikirwe omuri 2 Timoseo 4:2 “Ogume obuurire ekigambo kya Ruhanga, ogambe n`obweziriki omu bunaku oburagiirwe n`obutaragiirwe…” Ekyahandikiirwe eki n`eky`omugasho gw`omutaano ahariinye ahabw`okuba MUKAMA We weenka akandagiira kukishoma omu mwaka gwa 1980 kandi ngu mburiire ekyo kyonka ekihandikirwe omu kigambo. Ow`eishe-emwe Branham nawe aka ekyahandikirwe ekyo nikyo kimwe omu nshonda y`ekanisa ye (Tabernacle) omuri Jeffersonville omu mwaka gwa 1933.

Obujurizi bwangye nibwo nk`obwa Paulo: “Mumanye ngu titurikwegambaho nk`abakama, kureka nitugamba Yesu Kristo ku niwe MUKAMA, kandi itwe turi abahuuku baanyu ahabwa Yesu.” (2 Abakorinso 4:5).

Okugaruka kwa Yesu Kristo kuri haihi obumanyiso bw`emperu ni bukyoreka. Nahabw`ekyo Matayo 24:14 eriyo nehikirira: “Kandi engiri egi ey`obukama eryagambwa omu nsi zoona okuba eky`okuhamya aha mahanga goona; obwo nibwo emperu erihika.”

Turi omu kaire k`omugiigi gw`aha muheru omu kicweeka ky`okumariira Kristo atakagarukire. Buri kimwe kyoona ekyaragurirweho omu bunabi bwa Baibuli, kazibe entaro, emisisa, enjara, obwiire bw`ebintu kwehanika, ebibi ebikubaho biteteekateekirwe, n`ebindi n`ebindi biriyo nibihikirira turikubireeba. MUKAMA akatwikiriza kumanya eki: “Kandi ebi ku biritandiika kubaho, mureebe ahaiguru, mwimutsye emitwe yaanyu, ahakuba okucungurwa kwanyu kuryaba kuri haihi.” (Luka 21:28).

Emyaka makumi ataano okwetoroora ensi

Omu kwijuuka haza kurimu okusiima okw`orutayaayo rwangye rw`engiri rw`okubanza omuri Buhindi omu kwezi kw`ikumi 1964, ninyenda kugaruka kureebaho omu bugufu ebyabeireho enyima.

Okuruga obwe, mbatsize kuburira omurundi gutari gumwe omu ndeembo 23 z`eihanga eryo erihango, kandi okw`ikumi oku, Ruhanga ku arakunde, ninyija kugarukayo omurundi gwangye gw`abiri n`itano.

Omu myaka egi 50 ehingwiire, nkaikirizibwa kuburira ekigambo omu ndeembo eziri kuhingura 600 omu mahanga agarikuhingura 400, obariiremu Moscow hamwe na Beijing, Cairo hamwe na Damascus, okugamaho nkye ahari ezo. Za miliiyoni z`abantu babasize kuhikwaho engiri okuraabira ahari za puloguramu za rediyo hamwe na TV. Kandi ezimwe aharizo zikiri aha mbeho omu mahanga gatari gamwe.

Omu kyaanga kya Africa (Continent) eby`okusharuura bikiri biingi, enkumi n`enkumi z`abaikiriza nibiija omu nterane omu ndeembo nyiingi.

Nikimanywa kurungi ngu omwanya gwaitu gw`okuramizamu gukigurwamu omu butongore omu mwaka gwa 1974. Reero omu kwezi kwa mushanju 18, 1976, MUKAMA Yagamba nanye omu eiraka rihaango ati: “muhereza Wangye, irooko oze aha kyombeko ekiri kukurataho, okinyereze kandi okyombekyereho…” Nkarabira omu kashaka nateeka amaju kandi nakyeeza kuba ekya MUKAMA. Omu myaka eyakuratsireho, ebyombeko by`ekanisa bikombekwa ngu bibase kuraaza abagyenyi ababaire nibaruga hare barikwija aha kanisa kushaba kandi ebyombeko ebi birimu za ofiisi ah`okutereera ebitabo hamwe n`ekitongore ky`okuta ebintu aha meeri.￼

Ninsiima Ruhanga ahabw`ekanisa yaitu. Nitugiraho enteerane z`omutaano omu Saande y`okubanza buri kwezi, abantu okuruga omuri Buraaya yoona hamwe n`okuruga obuseeri bwa mayanja nibiija kuhurira ekigaambo, kandi enkumi n`enkumi z`abantu n`izitwegaitaho kurabira aha mitimabagano ya intaneti. Oba eitebezo ririyo niriburirwa omuri Krefeld, omuri London nari omuri Paris, abantu omunsi yoona nibabasa kuhurira kandi bagaruke bareebe eki Ruhanga ariyo nakora omu bwire obu. Amosi 8:11 buzima ehikirire: Ruhanga ayoherize enjara y`okuhurira ekigambo kye, ekihuuro kya MUKAMA kitebeekanisibwe gye.

Kandi nyongera nsiima ab`eishe-emwe boona abari kuvunuura hamwe n`abeishe-emwe abahereza abari omu murimo gw`okugabura ekyokurya ky`Omwoyo ekitafungwiire. Omu muriingo ogu, Matayo 24:45-47 nayo ehikiriire kandi omugore orundinwe omunsi yoona ayejumbiire omu kuburira engiri. Kandi hamwe n`ekyahandikirwe eki MUKAMA omu karaka akoroobi akakinyeteramu aha Saande, omu kwezi kwa mwenda ebiro 19, 1976. Aga nigo mazima nk`oku Ruhanga Ari Ohuriire.

Omu itebezo “ekintu ekyomarireho obwire bwaawe bwoona kugira ngu okihemu kiri kirungi” (The Masterpiece), okuruga omu kwezi kwa mushanju ebiro 5, 1964, ow`eishe-emwe Branham akagaamba aha kworekwa omu yarebiire Omugore arikuruga aha kigyendererwa kandi yagaruka yareeba Omugore nagaruka omu buteeka kandi ari kwikirizana naburi kigambo kyona ekya Ruhanga. Omu kicweka eki, hariho ekigambo eky`amazima ekiriyo nikiburirwa, kandi abo boona abari omu kanisa y`Omugore nibakihurira bakikiriza kandi bakyorobera. Eiraka ry`aha muheru nirigumizamu riri kugira riti: “Reeba kishwera yaija; mushohore muze ku mubugana”. Amiina.

Hati hahingwireho emyaka 49 okuruga ow`eishe-emwe Branham natwaarwa kuba na MUKAMA. Ruhanga Akitebekanisiize Israeli omu muriingo ngu omu mwaka gwa makumi atano, omwaka ogwa Jubili, boona babe bagarukire omu butaka bwabo hamwe n`omubabo (Abaleevi 25). Ruhanga akoriire bikuru ab`eishe-emwe abatari kubarwa omu myaka 49 ehingwiire. Kandi ab`eishe-emwe boona bakitegyereize ebindi biingi, nibenda kureeba okugarurwa butsya kwona, okukora kw`Omwoyo okw`ahamuheru kandi okuri kufundikira byona. Ruhanga n`omwetsigwa. Nabasa kugira omwaka gwa makumi atano omu bwiire bwaitu ogwa maani munonga omu ntebekanisa Ye ey`okujuna. Naitwe tutegyereize n`ekihika kiingi, kwonka Ruhanga Niwe Arikumanya obwiire hamwe n`eshaha obu birahikirire. Ekitiinisa kimugarukire. We takyerererwa. Amiina.

Tituri kuza kuataaha munoonga omunda aha bintu ebiriyo nibibaho omu biro ebi. Amakuru ga buri izooba nigatugambira omu bwijwiire aha butabanguriko hamwe n`entaro ebiri kubaho omunsi yoona. Amaisho gaitu goona gorekyereire amahanga ga rwagati ya burigwa-izooba ga Buharabu (Middle East) hamwe na Yerusaleemu, orureembo oru Ruhanga Wenka Yayetoranaire. Yerusaleemu rutwiire ruri orureembo rwa Buyudaaya kumara emyaka eri kureenga 3300, kandi orureembo oru Yerusaleemu rugambirweho omuri Baibuli emirundi erikureenga 700, kandi tirugambirweho n`omurundi na gumwe omuri Korani. Ruhanga We weenka akehera okuraganitsa omuri Baibuli kugaruka kugarura abantu Be omu butaka bwaba ishenkuru bo (Yeremia 23:7-8; Ezekieli 36:24-28; Mika 2:12-13; Zefania 3:19-20; Zekaria 2:16-17), kandi tukabaasa kwereebera nikihikirira, obwiire nibwiija kuhika obu Zekaria 14:16-21 nayo erahikirire, kndi amahanga goona agaratsigare ahanyima y`orutaro rw`ahamuheru nigaija kwiija Yerusaleemu kandi gajaguze obugyenyi bw`ensisira.

Kanshabe ngu abantu boona betegyereze ngu kyoona ekirikubasharisaho kuhagira Israeli nainga shi kugirwanisa nibatunga omugisha nainga shi omukyeeno, nk`oku MUKAMA Ruhanga yakiraganitse Abrahamu: “Ndyaha omugisha abarikushabira omugisha, n`orikukyeena ndyamukyeena; kandi omuriiwe enganda zoona ez`omu nsi nimwo ziriheerwa omugisha.”  (Okutandiika 12:3)!

Reka turamatire aha butumwa obw`amazima ahabw`okuba abo boona abarikugumisiriza mpaka aha muheru baryajwekwa ekiruunga. Okurugirira aha Barooma 11, Ruhanga naija kubanza Ahendere omuriimo Gwe n`ekanisa okuruga omu mahanga goona obwe reero akuratseho Israeli. Ekitiniisa kimugarukire ebiro byoona. Amiina.

“Omwoyo n`Omugore nibagira ngu, ija. Orikuhurira agire ati: Ija! Oine eiriho aije; kandi weena orikwenda atwarire busha amaizi g`amagara.”

Ahabw`ogwo owatumirwe

￼

Kuwakuba noyeenda kutuunga aha bitabo byeitu, nobasa kutuhandikira ahari aduresi egi:

Mission center, P.O Box 100707, 47707 Krefeld, Germany

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi mushanju z’ensi yoona zitari kushushwana. Enterane ezomuri Zurich nobasa kuzitungira aha mbeho aha saande erikushembayo buri kwezi 2:00pm kandi ziri omurugirimaani hamwe n’omurufaraansa. Yegeite ahaki Ruhanga ariyo nakora hati omuntebekanise ye y’okujunwa!

Homepage: http://www.freie-volksmission.de

E-mail: volksmission”gmx.de or

E.Frank@freie-volksmission.de

Phone: +49-2151/545151

Fax: +49-2151/951293

Or

www.misia.sk

E-mail:gospel2nations@misia.sk

Tel: +256(0)786 892 319/(0)784 103 735

© Owabihandiika kandi owabishohoza E.Frank

￼

Omuri Angola, abantu biingi betereine kandi batwegaitaho. Ekishushani ni kitworeka abaikiriza bariyo nibahurikiriza itebezo okuruga ahari intaneti omuri London.

￼

Omu kweezi kwa munaana, ow`eishe-emwe Frank akatayayira amahanga ga Ethiopia hamwe na Rwanda. Ekishushani nikyoreka oruterane omuri Kigali, Rwanda.

￼ ￼

Omu saande y`okubanza omu kweezi kwa ikumi 2014, abaikiriza nka 1,200 okuruga omu mahanga 15 bakaija omuri Krefeld. Nk`oku orikureeba omu bishushani ekishengye ekihango hamwe n`omu kapooki bikaba byijwiire abantu. N`ahamatembezo gakuza ahansi hamwe n`omwanya ogw`okuriramu bikaba byikwiire abantu kandi abashaija hamwe n`abakazi ababiire nibareeba okushaba kurikugyenda omu maisho ahari sukuurini (screen), nk`oku kikwatsirwe omu kishushani aha mukono gwa buryo. Amatebezo nigaburirwa omu Rugirimaani kandi nigavunuurirwaho omu kaire ako omu ndimi ikumi n`ibiri eziri kweyongyeraho. Kurabira aha mitimbagano ya intaneti, enteerane nizibasa kureebwa kandi zihurirweho okwetoroora ensi yoona. Nitusiima Ruhanga ahabw`abavunuuzi.

￼￼

Oku nikwo emeeza y`entaambi za maraka z`ow`eishe-emwe Branham ezivuniirwe yabiire neshuushwa emyaka ikumi ehingwiire. Ekigyendererwa kyangye kukaba kuri okubanza Kuvunuura entaambi za maraka zoona ezabaire Ziburiirwe ahanyima y`okubaambura Obumanyiso omu rurimi rw`orugirimaani. Oburi hati hariho ezindi ntaambi nyiingi.

Ninkuratira ebiragiro byoona ebi MUKAMA yampaire: okuburiira ekigambo hamwe n`okugabura ekyokurya okuhitsya obu MUKAMA araije.